fi en fr nl af nl nl en en nl af nl sv nl en ca zh eo nb cs en nl fy nl en af de af af ne de nl af nl nl sl nl fi fr nl nl af af af af nl af de af nds af af af af af af af de nl af af nl fi nl nl nl nl nl nl nl af nl af af af af en nl af nl nl nl
JY LEES NOU Verhoed só kameraskud
Mense se lense: Ons beste lesersfoto's
Is jou foto’s effe buite fokus (“blurry”)? Hoe het dit gebeur?
Kameraskud gebeur wanneer effense kamerabeweging ’n dowwe (“blurry”) foto veroorsaak. Dis ’n algemene probleem maar redelik maklik om reg te stel.
As jou foto’s effe buite fokus is, of “sag”, soos die fotograwe sê, word dit dalk deur kameraskud veroorsaak. Dit gebeur wanneer jy die kamera per ongeluk beweeg terwyl jy die sluiterknoppie druk – die beweging veroorsaak die “blur”.
Kameraskud kom veral voor wanneer daar min lig is, soos vroegoggend of teen skemer, en dit gebeur gewoonlik omdat die sluiterspoed wat jy gekies het, te stadig is vir wanneer jy die kamera met die hand vashou.
Die maklikste manier om kameraskud te voorkom, is om ’n flits te gebruik vir meer lig, of ’n driepoot om jou kamera te stabiliseer. Maar ’n flits kan ’n foto dikwels koud laat lyk en dis nie altyd moontlik om ’n driepoot saam te piekel nie. Wat anders is daar wat jy kan doen?
Maak jou sluiterspoed vinniger
Jip, dis tyd om die Auto-modus te groet. In die algemeen benodig jy ’n sluiterspoed wat vinniger is as 1/60ste van ’n sekonde as jy die kamera in jou hand vashou. (As jy bewerige hande het of pas jou vierde koppie koffie gedrink het, moet dit selfs nog vinniger wees.) Stel jou kamera op die sluiterspoed-voorkeurmodus (“S” op ’n Nikon; “Tv” op ’n Canon) en maak die sluiterspoed vinniger. Jou kamera sal die lensopening en ISO dienooreenkomstig aanpas.
Nog ’n opsie is om die ISO te verhoog – dit verwys na hoe sensitief jou kamerasensor vir lig is. Die meeste moderne langlenskameras kan foto’s neem teen ISO-spoede van 1 600 en hoër. ’n Goeie verstelling om te gebruik is die lensopeningvoorkeurmodus (“A” op ’n Nikon; “Av” op ’n Canon). Stel jou lensopening so wyd as moontlik (Onthou: wye lensopening = lae syfer, soos f2 of f 3,5) en stel jou ISO op 1 000 of hoër. Dit beteken jy het die lens oopgemaak om soveel lig moontlik binne te laat en jou kamera so sensitief moontlik vir daai lig gemaak. Jy sal sien jou sluiterspoed is baie vinniger as ’n resultaat hiervan.
Word self ’n driepoot
Die laaste manier waarop jy kameraskud kan voorkom is om net bewus te wees daarvan. Staan met jou bene wyd uit mekaar wanneer jy ’n foto neem en hou jou elmboë styf teen jou lyf. Asem in en druk dan die knoppie terwyl jy uitasem. Hierdie eenvoudige truuks help om jou kamera so stabiel moontlik te hou wanneer jy die knoppie druk. As die lig regtig min is, leun teen ’n boom of ’n muur, of lê plat en stut jou elmboë op die grond.
Skryf in vir ons aanlyn-fotokursus
Wil jy weet wat elke knoppie op die kamera beteken, en soek jy nóg wenke?
Ons is almal mal oor mooi foto’s, maar het nie noodwendig ure se tyd om daai dik kamera-handleiding te probeer ontsyfer nie.
Weg bied al ’n paar jaar lank fotografieslypskole reg oor die land aan, waar lesers by een van ons kenners leer hoe om hulle eie kameras beter te verstaan en beter foto’s te neem.
Met dié aanlyn-fotokursus wil ons dit vir amateurfotograwe nóg makliker beter foto's te leer neem. Nou hoef jy nêrens heen te reis nie, jy kan die lesse in jou eie huis (en teen jou eie pas!) onder die knie kry én dis heelwat goedkoper as om ’n slypskool by te woon.
Ons wil graag hê jy moet langer kuier.
Teken in en kry onbeperkte toegang tot 11 Afrikaanse tydskrifte en 35 koerante. Alles op een plek.
Januarie 2019 Jongste Uitgawe
Teken in op Netwerk24 en kry hier al jou gunstelingtydskrifte en –koerante, alles op een plek.
Januarie 2019 Jongste Uitgawe
Teken in op Netwerk24 en kry hier al jou gunstelingtydskrifte en –koerante, alles op een plek.
Registreer vir Weg en/of Weg Ry & Sleep se nuusbrief en ons sal weekliks vir jou stories stuur.
Carfind Snuffel deur honderde advertensies vir jou volgende sleepding.
Weg winkel In ons aanlynwinkel kan jy kom soek vir alles van vorige uitgawes tot vellies of ’n kamerasak.
Watter tipe vakansie is jou gunsteling?
Vertel ons van jou reis, jou sleepgoed, rygoed, blink planne of besonderse reiservarings. Komaan, laat ons hoor!
Tuisblad Kontak Gebruikersooreenkoms Adverteer © 2019 24.com ALLE REGTE VOORBEHOU